|  |  |
| --- | --- |
| Naziv obveznika: Dječji vrtić Požega | Broj RKP-a: 32738 |
| Sjedište obveznika: 34000 Požega | Matični broj: 03310299 |
| Adresa sjedišta obveznika: Rudinska 8 | OIB: 30492723401 |
| Razina: 21 | Šifra djelatnosti prema NKD-u: 8510 |

**BILJEŠKE UZ FINANCIJSKE IZVJEŠTAJE**

**za razdoblje od 1. siječnja do 31. prosinca 2021. godine**

U Dječjem vrtiću Požega ostvaruje se program njege, odgoja, obrazovanja, zdravstvene zaštite, prehrane i socijalne skrbi o djeci predškolske dobi, program odgoja i obrazovanja djece u godini prije polaska u osnovnu školu, program ranog učenja stranih jezika i drugi programi umjetničkog, kulturnog, vjerskog i sportskog sadržaja.

Predškolski odgoj organizira se i provodi za djecu od navršene 1. godine života do polaska u osnovnu školu.

U sklopu redovnog programa naš vrtić ima jednu Montessori skupinu. Program se temelji na osnovnim principima Montessori pedagogije, a to su: dijete u središtu zanimanja, pripremljena okolina, odgovornost, sloboda izbora, kretanja i Montessori didaktička sredstva.

Program predškole provodi se u Dječjem vrtiću Požega u skladu s Pravilnikom o sadržaju i trajanju programa predškole (NN 107/14 ), a prema programu koji je verificiran od strane Ministarstvo znanosti obrazovanja i sporta.

**ZAKONSKA OSNOVA ZA UVOĐENJE PROGRAMA**

NN 76/93, 29/97, 47/99, 35/08, 127/19

* Zakon o predškolskom odgoju i obrazovanju (NN, br.10/97., 107/07., 94./13. i 98/19.);
* Zakon o ustanovama RH (NN, br.76/93., 29/97., 47/99., 35/08. i 127/19.)
* Prijedlog koncepcije razvoja predškolskog odgoja (Glasnik Ministarstva kulture i prosvjete br.7/8 1991.)
* Programsko usmjerenje odgoja i obrazovanja predškolske djece (Glasnik Ministarstva kulture i prosvjete 7/8 1991.)
* Odluka o elementima standarda društvene brige o djeci predškolskog uzrasta (NN, br. 29/83.)
* Državni pedagoški standard predškolskog odgoja (NN, br. 63/08 i 90/10.)
* Zakon o financiranju jedinica lokalne uprave i samouprave (NN, br. 127/17. i 138/20.)
* Odluka o elementima standarda specifičnih potreba djece s teškoćama u razvoju (NN, br. 47/87.)
* Pravilnik o sadržaju i trajanju programa predškole (NN, br 107/14)

**BILJEŠKE UZ BILANCU**

1. AOP 155 – Korisnik posluje preko lokalne riznice. Na jedinstveni račun riznice uplaćuju se svi prihodi i primici proračunskog korisnika. Isplata plaća kao i isplata tekućih i kapitalnih rashoda obavlja se preko riznice što je evidentirano na računu 167210.

2. AOP 156 – Ispravak vrijednosti potraživanja – prema izmjena i dopunama Pravilnika o proračunskom računovodstvu, propisana je obveza provođenja ispravka vrijednosti potraživanja, onih od 1 do 3 godine 50 %, te onih starijih od 3 godine 100 %. Tako ukupan iznos otpisa potraživanja iznosi 111.685 kn (2066 kn se odnosi na potraživanja od 1 do 3 godine dok se ostatak odnosi na potraživanje dulje od 3 godine).

3. Dječji vrtić nema sudskih sporova u tijeku.

4. Popis ugovornih odnosa i slično koji uz ispunjenje određenih uvjeta mogu postati obveza ili imovina navedena su u Prilogu 1., a odnosi se na zadužnicu za leasing automobila koji se vodi u izvanbilančnoj evidenciji.

**BILJEŠKE UZ PR-RAS**

1. AOP 064 – Tekuće pomoći proračunskim korisnicima iz proračuna koji im nije nadležan iznose 125.680 kn, a odnose se na pomoći iz državnog proračuna te županijskih i općinskih proračuna.

2. AOP 075 – Tekući prijenosi između proračunskih korisnika istog proračuna temeljem prijenosa EU sredstva – tijekom tekuće godine ostvaren je prihod 126.643 za pokriće troškova projekta Požeški limači.

3. AOP 112 – Ostali nespomenuti prihodi – prihodi su povećani u odnosu na prošlu godinu jer su prošle godine bila velika smanjenja zbog COVID-a.

4. AOP 130 – Prihodi iz nadležnog proračuna za financiranje redovne djelatnosti iznose 6.366.284 kn.

5. AOP 158 – Materijalni rashodi – rashodi veći u odnosu na prethodno razdoblja zbog rasta cijena troškova.

6. AOP 632 do 639 – Dječji vrtić Požega je ostvario tekući višak u iznosu 32.482 kn što sa prenesenim manjom iz prethodne godine u iznosu 109.166 kn čini konačni rezultat manjak prihoda i primitaka za pokriće u sljedećem razdoblju u iznosu 76.684 kn.

**BILJEŠKE UZ PR-RAS-funkcijski**

1. AOP 112 – Predškolsko obrazovanje – ukupni rashodi u iznosu 8.725.112 kn prema funkcijskoj klasifikaciji se odnose na predškolsko obrazovanje

**BILJEŠKE UZ P-VRIO**

1. AOP 002 – Promjene u vrijednosti imovine – odnosi se na smanjenje sitnog inventara u iznosu 16.872 kn zbog isknjiženja istoga prema zapisniku komisije.

1. AOP 018 – Promjene u obujmu imovine – odnosi se na povećanje proizvedene dugotrajne imovine u iznosu 41.660 kn te sitnog inventara u iznosu 37.031 kn zbog donacije istih i smanjenja potraživanja za prihode poslovanja u iznosu 29.000 kn koje se odnosi na oslobođenje od plaćanja roditelja za period kad zbog pandemija virusa COVID – 19 djeca nisu bili u mogućnosti ići u vrtić.

**BILJEŠKE UZ IZVJEŠTAJ O OBVEZAMA**

1. AOP 038 – Stanje obveza na kraju izvještajnog razdoblja iznosi 638.546 kn, od čega se 57.776 kn odnosi na međusobne obveze, a 580.770 kn na nedospjele obveze (računi i plaća za 12. mjesec).

Požega, 28. siječnja 2022.

Osoba za kontaktiranje: Slavica Kruljac, mag.oec.

Kontakt telefon: 034/311-321

Ravnateljica:

Sanela Kovačević

DJEČJI VRTIĆ POŽEGA

Rudinska 8

34000 Požega

Prilog 1.: Popis ugovornih odnosa i slično koji uz ispunjenje određenih uvjeta, mogu postati obveza ili imovina

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **RB** | **Datum izdavanja/primanja jamstva** | **Instrument osiguranja** | **Iznos danog/primljenog jamstva** | **Primatelj/davatelj jamstva** | **Namjena** | **Dokument** | **Rok važenja** | **Napomena** |
| 1. | 29.10.2020. | Zadužnica | 140.810,27 | UniCredit Leasing Croatia d.o.o., Zagreb | Osiguranje plaćanja | Ugovor o operativnom leasingu br. 229183/20 | 60 mjeseci |  |